आगे बढ़ना है तो लक्ष्य सामने रखकर मेहनत करो
जीवन में आगे बढ़ना है तो एक लक्ष्य सामने रखो और मेहनत करो। यह बात निमाड़ रेंज के डीआईजी डीके आर्य ने कही वह लायंस कान्वेंट हायर सेकंडरी स्कूल के समापन समारोह में बोल रहे थे। स्कूल परिसर में मंगलवार रात हुए वार्षिकोत्सव के समापन समारोह में फ्रांस में हुए आतंकी हमले, प्रदूषण मुक्ति व अमन का संदेश देने के लिए बच्चों ने नृत्य नाटकों की प्रस्तुति दी इसे लोगों ने खूब सराहा। पिपलधार स्थित लायंस कान्वेंट हायर सेकंडरी स्कूल के मैत्री उत्सव के अंतिम दिन विद्यार्थियों ने रंगारंग प्रस्तुतियां दी।
इस अवसर पर डीआईजी डीके आर्य ने कहा प्रतिकूल परिस्थितियों को अनुकूल बनाने के लिए पुरुषार्थ की आवश्यकता होती है। उन्होंने कार्यक्रम में उपस्थित अभिभावकों से कहा अपने बच्चों में यह प्रवृत्ति डालें कि बड़ी से बड़ी गलती होने पर झूठ ना बोलें। माता पिता भी विशाल ह्रदय रखकर उन्हें क्षमा करें। पं. मेवालाल पाटीदार ने कहा स्कूल में बच्चों को शिक्षा मिल सकती है लेकिन संस्कार घर में ही मिलते हैं। हमारे लिए घर तीर्थ और स्वर्ग है। स्कूल से जीवंत संपर्क बनाए रखने वाले 15 अभिभावकों को मोस्ट अटेंटिव पेरेंट्स का अवार्ड दिया गया। शैक्षणिक सत्र में शत प्रतिशत उपस्थित रहने व अंग्रेजी में सर्वाधिक अंक प्राप्त करने वालों का सम्मान हुआ। इस अवसर पर लायंस क्लब अध्यक्ष सुरेश मित्तल, बीएल जैन, सुनील छाबड़ा, महेंद्र जायसवाल, विजय मालवीय, सुभाष गर्ग, बिहारीलाल जोशी, पीसी जैन, गोकुलदास झंवर, श्याम तायल आदि मौजूद थे। संचालन छात्रा प्रिय अग्रवाल, नंदिनी मंडलोई, सुयश शर्मा व भाविका बड़गुजर ने किया। आभार प्राचार्य सीलेश तिवारी ने माना।
वार्षिकोत्सव के समापन पर स्कूल में नृत्य की प्रस्तुति देते विद्यार्थी।
फ्रांस आतंकी हमले पर प्रस्तुत की नृत्य नाटिका
फ्रांस में आईएसआईएस द्वारा किए हमले पर केंद्रित नृत्य नाटिका रही। इसमें आतंकियों की बर्बरता को दिखाया गया। एकजुट होकर इनका सामना करने की अपील की गई। आतंकी हमले में मारे गए लोगों को श्रद्धांजलि दी गई। शिक्षक अरशद खान के निर्देशन में यह नाटक तैयार किया गया। केजी दो के विद्यार्थियों ने शांति अमन का संदेश देने वाला व नदियों को प्रदूषण मुक्त करने वाला नृत्य भी प्रस्तुत किया। मार्शल आर्ट एवं अग्नि चक्र की प्रस्तुति सराहनीय रही।
डीके आर्य।
आयोजन
hin_Deva hin_Deva hin_Deva hin_Deva hin_Deva hin_Deva awa_Deva bho_Deva